**MESTSKÁ ČASŤ**

**BRATISLAVA – PODUNAJSKÉ BISKUPICE**

**M i e s t n y ú r a d**

Trojičné námestie 11, 825 61 Bratislava

Materiál určený na rokovanie

Miestnej rady dňa: 14.06.2021

Miestneho zastupiteľstva: 22.06.2021

*Návrh*

**Koncepcia rozvoja materských škôl na roky 2021 – 2026**

Predkladá: Materiál obsahuje:

Mgr. Zoltán Pék 1. Návrh uznesenia

starosta 2. Dôvodovú správu

 3. Návrh VZN

Spracovala:

PaedDr. Beata Biksadská

vedúca oddelenia školstva a kultúry

**JÚN 2021**

**Vyjadrenie miestnej rady ( zasadnutie dňa 14.06.2021 )**

**UZNESENIE č. 154/2021/MR**

Miestna rada odporúča miestnemu zastupiteľstvu schváliť predložený návrh uznesenia.

**Vyjadrenie komisií**

Komisia finančná, podnikateľských činností a obchodu :

**Neprerokovala**

Komisia sociálnych vecí a zdravotníctva :

**Neprerokovala**

Komisia školstva, kultúry, mládeže a športu :

**odporúča miestnemu zastupiteľstvu prerokovať a schváliť návrh Koncepcia rozvoja MŠ 2021-2026**

Komisia územného plánu, výstavby, životného prostredia, odpadov a cestného hospodárstva :

**Neprerokovala**

**NÁVRH UZNESENIA MIESTNEHO ZASTUPITEĽSTVA**

Miestne zastupiteľstvo Mestskej časti Bratislava – Podunajské Biskupice po prerokovaní predloženého návrhu schvaľuje:

**Návrh uznesenia**

Miestne zastupiteľstvo Mestskej časti Bratislava – Podunajské Biskupice po prerokovaní predloženého návrhu:

**schvaľuje**

**Koncepciu rozvoja materských škôl na roky 2021 – 2026**

**Dôvodová správa**

Mestská časť Bratislava – Podunajské Biskupice má v zriaďovateľskej pôsobnosti (pri započítaní všetkých elokovaných pracovísk) osem materských škôl a štyri základné školy. Materské školy v školskom roku 2020/2021 navštevuje 814 detí, základné školy 1 228 žiakov (údaje o počtoch sú spracované na základe výkazov k 15.9.2020).

Vzhľadom na odhadovaný demografický vývoj a súčasne s prihliadnutím na implementáciu legislatívnych zmien do praxe je možné očakávať, že v našej mestskej časti môžu v najbližšom období nastať problémy v podobe nedostatku kapacít v materských školách. Predpokladáme, že kapacity materských škôl budú nedostatočné v porovnaní s počtom podaných žiadostí a nebudeme mať voľnú kapacitu pre všetky trojročné a štvorročné detí. Zároveň môže postupne dochádzať k presúvaniu tohto problému smerom k základným školám (každoročne rastúci počet školopovinných detí, nastupujúcich do prvého ročníka základných škôl).

Legislatíve zmeny sa týkajú hlavne zavedenia povinného predprimárneho vzdelávania, ktoré od 1. 9. 2021 zákonne zabezpečuje prijatie 5 - ročných detí s trvalým pobytom v mestskej časti do materských škôl. Školským zákonom sa taktiež ustanovilo, že povinné predprimárne vzdelávanie môžu plniť deti nielen ,,inštitucionálnou“ formou, teda v materskej škole, ale aj inou, individuálnou formou. V súvislosti s týmito zmenami nastal aj intenzívnejší záujem o zaradenie detí so špeciálnymi výchovno-vzdelávacími potrebami do výchovno-vzdelávacieho procesu v materskej škole.

Cieľom tohto materiálu je zhodnotiť východiská pre koncepčný zámer a analyzovať súčasný stav, rámcovo navrhnúť víziu ako si predstavujeme optimálny stav zabezpečenia podmienok v najbližšej budúcnosti v materských školách, čo budeme považovať za úspech pri rozvoji materských škôl. Účelom materiálu je taktiež posúdiť súčasný a reálny stav škôl a jej podmienok, na základe zhodnotenia pozitívnych činností, napríklad v čom školy vynikajú, aké zdroje majú k dispozícii. Zároveň treba posúdiť negatívne činnosti a zdroje, ktoré sťažujú dosiahnutie cieľa, vyhodnotiť potenciálne negatívne trendy vonkajšieho prostredia, ktoré ohrozujú fungovanie škôl.

V materských školách v zriaďovateľskej pôsobnosti našej mestskej časti navrhujeme zabezpečenie personálnych, finančných a materiálnych podmienok pre naplnenie a realizáciu individuálneho vzdelávania v zmysle zákona a uplatňovanie inkluzívnych princípov v školskom prostredí. Podporu škôl v uplatňovaní zmien v kľúčových oblastiach výchovno-vzdelávacieho procesu v materských školách považujeme za prioritný cieľ.

Obec, mestská časť v zmysle zákona 596/2003 o štátnej správe v školstve a školskej samospráve a o zmene a doplnení niektorých zákonov vytvára podmienky na výchovu a vzdelávanie detí a žiakov najmä tým, že zriaďuje školy plnenie povinného predprimárneho vzdelávania v materských školách, ktorých je zriaďovateľom, na plnenie povinnej školskej dochádzky v základných školách, ktorých je zriaďovateľom, zabezpečenie výchovy a vzdelávania detí a žiakov so špeciálnymi výchovno-vzdelávacími potrebami

v školách a v školských zariadeniach, ktorých je zriaďovateľom.

Koncepcia rozvoja materských škôl je otvorený materiál, ktorý bude dopĺňaný aktuálne v zmysle potrieb, legislatívnych zmien, odpočtu. Zaoberá sa vypracovaním stratégie k dosiahnutiu konkrétnych cieľov a navrhuje konkrétne opatrenia pre implementáciu a realizáciu cieľov do činnosti materských škôl. Naplnenie cieľov bude  monitorované a  výsledky hodnotené.

**KONCEPCIA ROZVOJA ŠKÔL NA ROKY 2021 – 2026**

Koncepcia rozvoja materskej školy nadväzuje na doterajšie výsledky práce, výchovy a vzdelávania, v ktorej by sme chceli aj naďalej pokračovať. Vychádza zo základného poňatia predprimárneho vzdelávania a to je zabezpečenie starostlivosti o dieťa, dosiahnutie optimálnych kompetencií ako základu pre školské vzdelávanie v základnej škole a pre život v spoločnosti. Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole.

Výchovu a vzdelávanie v materskej škole podmieňujú hlavne princípy:

* bezplatnosti vzdelania pre deti, pre ktoré je predprimárne vzdelávanie v materskej škole povinné,
* rovnoprávnosť prístupu k výchove a vzdelávaniu so zohľadnením výchovno-vzdelávacích potrieb jednotlivca,
* zákaz všetkých foriem diskriminácie a obzvlášť segregácie,
* rovnocennosť a neoddeliteľnosť výchovy a vzdelávania vo výchovno-vzdelávacom procese, výchovného poradenstva podľa, slobodnej voľby vzdelávania,
* prihliadať na očakávania a predpoklady detí v súlade s možnosťami výchovno-vzdelávacej sústavy, zdokonaľovanie procesu výchovy a vzdelávania podľa výsledkov dosiahnutých v oblasti vedy, výskumu a vývoja.

**VÝCHODISKO pre koncepčný zámer**

**Poslanie a hodnoty školy**

Materské školy podporujú osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíjajú schopnosti a zručnosti detí, pripravujú ich na ďalšie vzdelávanie v súlade

s individuálnymi a vekovými osobitosťami detí. Predmetom činnosti materských škôl je zabezpečenie výchovno-vzdelávacej činnosti, poskytnutie predprimárneho vzdelávania. Základné požiadavky štátu na poskytovanie inštitucionálneho predprimárneho vzdelávania v materských školách ustanovuje Štátny vzdelávací program pre predprimárne vzdelávanie. Ten je aj východiskom pre tvorbu školských vzdelávacích programov.

Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne. Je to predpoklad pre ďalšie vzdelávanie v základnej škole.

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole a dieťa ho ukončuje spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť.

Dokladom o získanom stupni vzdelania je osvedčenie o absolvovaní predprimárneho vzdelávania.

V našich materských školách Estónska 3, Linzbothova 18, Komárovská 58 je vyučovacím jazykom štátny jazyk Slovenskej republiky. V materskej škole na Staromlynskej ulici sa výchova a vzdelávanie uskutočňuje v jazyku príslušnej národnostnej menšiny a to v jazyku maďarskom. Organizačné podmienky na výchovu a vzdelávanie v materských školách - výchova a vzdelávanie sa v materskej škole uskutočňujú prostredníctvom daných foriem denných činností (hry a činnosti podľa výberu detí, zdravotné cvičenie, vzdelávacia aktivita, pobyt vonku, činnosti ako osobná hygiena, stravovanie, odpočinok).

**Mestská časť Bratislava – Podunajské Biskupice je zriaďovateľom materských škôl,**

**ktoré poskytujú celodennú výchovu a vzdelávanie:**

*Pri započítaní všetkých elokovaných pracovísk je to osem materských škôl:*

* **Materská škola Estónska 3, Bratislava,** s právnou subjektivitou od 01.01.2004

Elokované pracovisko: Estónska 7

Elokované pracovisko: Podzáhradná 1

* **Materská škola Linzbothova 18, Bratislava**, s právnou subjektivitou od 01.01.2004

Elokované pracovisko: Latorická 2

Elokované pracovisko: Dudvážska 4

* **Materská škola – Óvoda, Komárovská 58, 821 06 Bratislava**, s právnou subjektivitou od01.09.2019
* **Základná škola s materskou školou s VJM – Alapiskola és Óvoda, Vetvárska 7, Bratislava,** s právnou subjektivitou od 01.01.2004

Elokované pracovisko: MŠ Staromlynská 51

**Údaje o materských školách k 15.9. 2020, platné pre školský rok 2020/2021**



**ANALÝZA** aidentifikácia kľúčových problémov, ktorým školy čelia.

Realizácia štátneho vzdelávacieho programu v materských školách si vyžaduje zodpovedajúce podmienky, ktoré zabezpečia efektívnosť vzdelávania a vytváranie spolupracujúcich sociálnych vzťahov medzi účastníkmi procesu vzdelávania.

**Povinné materiálno-technické a priestorové zabezpečenie** predprimárneho vzdelávania v budovách našich materských škôl je podmienené Vyhláškou MŽp SR č.532/2002, ktorou sa ustanovujú podrobnosti

o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie. Každá materská škola má zodpovedajúci interiér aj exteriér. Telocvičňa je zriadená v budove materskej školy na Lizbothovej 18 a Podzáhradnej 1. V ostatných budovách materských škôl sa telovýchovné aktivity sa realizujú v herniach

a v exteriéri materských škôl.

Súčasťou interiéru materskej školy sú triedy, herne, spálne (v prípade, že rozloha priestoru materskej školy neumožňuje vytvorenie samostatnej, oddelenej herne, je priestor miestnosti rozdelený minimálne nábytkom tak, aby umožňoval nerušený popoludňajší odpočinok detí na ležadlách), šatne pre deti, sociálne zariadenia a umyváreň, miestnosť pre riaditeľku, učiteľky a iné priestory (kuchyňa, miestnosť pre správnych zamestnancov, sklady). Areál materských škôl tvoria ihriská, záhrada a spevnené plochy. Hracie prvky na ihrisku sú preliezačky, hojdačky, pieskovisko, Materská škola Linzbothova má dopravné ihrisko, ktoré je potrebné dokončiť a sprevádzkovať. Oplotenie areálov je funkčné, udržiavané, z bezpečnostných a hygienických dôvodov je to nevyhnutné.

**Personálne podmienky**

Realizácia školského vzdelávacieho programu si vyžaduje zodpovedajúce personálne podmienky. Vedúci pedagogickí zamestnanci, riaditeľky našich materských škôl sú kvalifikované, pravidelne sa vzdelávajú, snažia sa vytvárať podmienky pre osobnostný rast všetkých členov pedagogického kolektívu. Splnenie kvalifikačných predpokladov na výkon pracovnej činnosti stanovené príslušnou legislatívou, je v materských školách je povinné aj pre ďalších vedúcich pedagogických zamestnancov materských škôl, pre zástupkyne riaditeliek.

V našich materských školách všeobecne v porovnaní so základnými školami je menší počet pedagogických zamestnancov s vykonaním 1. atestácie, ktorá je potrebná pre výkon funkcie vedúceho zamestnanca. Častým dôvodom je nezáujem pedagogických pracovníkov o ďalšie vzdelávanie, u mladších zamestnancov je to nedostatočný počet rokov praxe, pretože vykonanie prvej atestácie je viazané na splnenie podmienky, že vykonať prvú atestáciu je možné až po piatich rokoch od zaradenia do kariérového stupňa samostatný pedagogický zamestnanec. V naplnení tejto podmienky máme stále veľké rezervy. Napríklad v oblasti motivácie, tu platí požiadavka sebareflexie práce učiteľa, zdokonaľovanie sa v motivačnej kompetencii. K motivácii učiteľa by mohli prispieť aj tkz. vonkajšie vplyvy ako docenenie práce, vytváranie podmienok pre edukačnú prácu, to všetko sú významné stimuly pre ďalšie kvalifikačné vzdelávanie. Pre výkon funkcie vedúceho zamestnanca školy riaditeľa, zástupcu riaditeľa školy je vykonanie prvej atestácie jednou z podmienok, bez ktorej nemôže túto funkciu vykonávať.

 Prehľad kvalifikovanosti PZ v školskom roku 2020/2021 v materských školách:



**Odbornú pomoc pedagogickým zamestnancom**, deťom a rodičom pre materské školy v Podunajských Biskupiciach podľa potreby poskytujú odborní zamestnanci zariadení výchovného poradenstva a prevencie. V našich materských školách nemáme zatiaľ vytvorené personálne ani materiálne   podmienky pre začlenenie detí so zdravotným znevýhodnením, z toho dôvodu  nevieme zabezpečiť kvalitný individuálny prístup a naplnenie ich rozmanitých vzdelávacích potrieb. V časovom horizonte cca päť rokov sa zvyšuje podiel počtu žiadostí zákonných zástupcov o prijatie detí so zdravotným znevýhodnením. Ide o deti, ktoré majú zdravotné znevýhodnenie už diagnostikované, alebo ide o deti, u ktorých problémy týkajúce sa rôznych zdravotných znevýhodnení prejavia v priebehu určitého obdobia. Následne na to sa zvyšujú požiadavky rodičov na začlenenie, individuálnu starostlivosť, na vytvorenie miesta asistent učiteľa.

Z pohľadu ďalšieho rozvoja kvalitného vzdelávania, by bolo vhodné v budúcnosti počítať s tým, že v materských školách sa naďalej budú objavovať deti so širokou škálou individuálnych potrieb a my nemáme pre takéto deti pripravené podmienky. V prípade, že do školy nastúpi dieťa, ktorého potreby sú výrazne špecifické, podmienky na jeho vzdelávanie by mali byť pripravené tak, aby pedagógovia vedeli zvládnuť aj heterogénne skupiny detí.

Jednou z možností bola a je legislatívne podporovaná školská integrácia. Hlavne základné školy si vytvorili v poslednom desaťročí podmienky pre personálne a materiálne zabezpečenie integrácie detí s rôznymi špeciálnymi výchovnovzdelávacími potrebami. V  materských školách sa podmienky pre integráciu nerozvinuli, nakoľko finančné zdroje na pokrytie personálneho a materiálneho zabezpečenia integrácie neboli realizované alebo len minimálne.

Riaditelia materských škôl síce majú legislatívnu oporu v ich zapájaní do edukačného procesu a pomoci deťom, ale túto často nesleduje finančná podpora zo strany štátu a zriaďovateľov. Integrácia detí so zdravotným znevýhodnením je možná, ak pedagóg voči nim uplatňuje individuálny prístup a poskytne im pomoc v súlade s ich špecifickými potrebami. V súčasnosti sú materské školy otvorenejšie skôr pre implementáciu inkluzívnej pedagogiky, ktorá počíta s veľkou rozmanitosťou individuálnych vzdelávacích potrieb detí a tieto rozmanitosti tiež využíva na ich vzájomné obohacovanie. Cieľominkluzívneho vzdelávania je podpora každého dieťaťa v dosiahnutí jeho vzdelávacieho maxima pri rešpektovaní jeho individuálnych vzdelávacích potrieb. Rozhodne aj k naplneniu takéhoto cieľa treba podriadiť zabezpečenie personálneho inkluzívneho tímu a výber metód a foriem vzdelávania.

Inkluzívna škola by už mala dopredu počítať s prítomnosťou detí so širokou škálou individuálnych potrieb, ich rozmanitosť považuje za prirodzenú vec a má preň pripravené podmienky. V prípade, že do školy nastúpi dieťa, ktorého potreby sú výrazne špecifické, podmienky na jeho vzdelávanie sa ďalej prispôsobia.

Pre zabezpečenie kvalitného inkluzívneho vzdelávania je potrebné zabezpečiť do inkluzívneho tímu

aj jednotlivé pozície zamestnancov s ohľadom na legislatívu, v zmysle ktorej je možné v materskej škole zabezpečovať takéto vzdelávanie. Odbornú intervenciu poskytnú špecialisti v kontexte bežnej triedy, ako je napríklad práca s malými skupinami detí. Špecialistami v materskej škole môže byť pedagogický asistent, asistent učiteľa, špeciálny pedagóg, logopéd, sociálny pedagóg.

O zaradení dieťaťa so špeciálnymi výchovno-vzdelávacími potrebami rozhoduje riaditeľ na základe odporúčania lekára pre deti a školského zariadenia výchovného poradenstva a prevencie a informovaného súhlasu zákonného zástupcu. Nie vždy je pre dieťa vzdelávanie formou začlenenia alebo zaradenia do bežnej triedy s prihliadnutím na jeho individuálne potreby na prospech, kompetencia vyjadrenia v tomto smere prináleží príslušnému zariadeniu výchovného poradenstva a prevencie a riaditeľke školy. Zákonnému zástupcovi na základe diagnostiky sa odporúča iný spôsob vzdelávania, ktorý rešpektuje prirodzene jeho individuálne potreby.

**Pedagogický asistent,** asistent učiteľa v materskej škole podľa požiadaviek učiteľa a v spolupráci s odbornými zamestnancami vytvára rovnosť príležitostí vo výchove a vzdelávaní, pomáha dieťaťu, žiakovi alebo skupine detí alebo žiakov pri prekonávaní architektonických, informačných, jazykových, zdravotných, sociálnych alebo kultúrnych bariér. Pedagogický asistent sa podieľa na uskutočňovaní školského vzdelávacieho programu, učiteľ materskej školy je zodpovedný za uskutočňovanie školského vzdelávacieho programu.

**SWOT ANALÝZA** *zhodnotíme súčasný reálny stav škôl a jej podmienok, v oblastiach výchovno-vzdelávacieho procesu a ľudských zdrojov, posúdime vymedzenie ich silných a slabých stránok, zadefinujeme príležitosti a riziká, ktoré by mohli ohroziť plánovanie cieľov k zlepšeniu stavu.*

**Kvalita výchovno – vzdelávacieho procesu /** silné stránky

* dodržiavanie ISCED 0, školský vzdelávací program je vypracovaný na podmienky škôl s vlastným zameraním, uplatňovanie zaujímavých stratégií, obohacovanie výchovno-vzdelávacej činnosti o rôzne nadštandartné aktivity, digitálne technológie spestrujúce výchovno-vzdelávací proces,
* zvýšenie objemu finančných prostriedkov na výchovu a vzdelávanie pre materskú školu na deti, pre ktoré je predprimárne vzdelávanie povinné, v objeme 43,75 % sumy životného minima pre jedno nezaopatrené dieťa, s účinnosťou od 1.9. 2021,
* rovnocenný prístup k povinnému predprimárnemu vzdelávaniu pre deti vo veku 5 rokov.

**Kvalita výchovno – vzdelávacieho procesu / slabé stránky**

* absencia materiálnych a personálnych podmienok pre vzdelávanie detí so zdravotným znevýhodnením,
* nenaplnenie rozmanitých individuálnych špeciálnych výchovno - vzdelávacích potrieb detí,
* individualizáciu vzdelávania obmedzuje nedostatok podporného personálu, odborných zamestnancov, pomocných vychovávateľov, pedagogických asistentov či iných profesií v školách na všetkých stupňoch.

**Kvalita výchovno – vzdelávacieho procesu / príležitosti**

* zapojenie sa do realizácie národného projektu **„Pomáhajúce profesie v edukácii detí a žiakov**prostredníctvom výzvy,
* spolupráca s metodickým združením, s CVVPaP, so špeciálno-pedagogickými poradňami a ich odbornými zamestnancami,
* podpora vzdelávania sa pedagogických zamestnancov,
* spolupráca s nesieťovými materskými školami, ktoré využívajú vo vzdelávaní alternatívne didaktické metódy,
* spracovanie koncepcie inkluzívneho vzdelávania a vyhodnotenie možnosti a finančného uplatnenia nárokov u zriaďovateľa pre kategóriu pedagogického zamestnanca - asistent učiteľa v materských školách,
* finančné ohodnotenie pedagogických zamestnancov vykonávajúcich nové úlohy v rámci inklúzie, v rámci inkluzívneho vzdelávania pre 5-ročné deti,
* zabezpečenie podmienok na implementáciu povinného predprimárneho vzdelávania od 5 rokov.

**Kvalita výchovno – vzdelávacieho procesu / riziká**

* zvýšený počet detí so zdravotným vznevýhodnením, ktorých zákonní zástupcovia majú záujem o vzdelávanie v bežnej materskej škole,
* zvýšené nároky na financovanie pedagogických zamestnancov v súvislosti s imlementáciou novej legislatívy (individuálne vzdelávanie detí v materskej škole),
* financie, ktoré prichádzajú z iných zdrojov, napríklad z národných projektov, sú viazané na podporu imlementácie princípov inkluzívneho vzdelávania (prostredníctvom podpory asistentov učiteľa a členov inkluzívneho tímu t.j. školský psychológ, špeciálny pedagóg a sociálny pedagóg v školách), riziko pre školy spočíva v obmedzenom časovom trvaní čerpania finančných zdrojov,
* podpora znevýhodnených žiakov má viacero nedostatkov, ktoré ju robia málo účinnou, pretože pre materské školy v súčasnosti nie sú dostupné viaceré nástroje podpory, určené pre deti so zdravotným a so sociálnym znevýhodnením a to napríklad možnosť uchádzať sa o pridelenie finančných prostriedkov na osobné náklady pre pedagogického asistenta z kapitoly ministerstva a z kapitoly ministerstva vnútra na žiadosť zriaďovateľa verejnej školy tak, ako je to v prípade základných škôl.

**Kvalita ľudských zdrojov /** silné stránky

* kvalifikovanosť pedagogických zamestnancov, tvorivosť a flexibilita pedagógov.

**Kvalita ľudských zdrojov /** slabé stránky

* nedostatok záujmu pedagogických zamestnancov na získavania profesijných kompetencií na výkon činnosti vedúceho pedagogického zamestnanca,
* malý počet pedagogických zamestnancov s vykonaním 1. atestácie, ktorá je potrebná pre výkon funkcie vedúceho zamestnanca,
* nedostatočné využívanie IKT,
* neinformovanosť o základných možnostiach inkluzívneho prístupu k deťom,
* materské školy nemajú pre zabezpečenie výkonu základných údržbárskych prác školníka.

**Kvalita ľudských zdrojov /** príležitosti

* vytvorenie pracovnej pozície asistent učiteľa,
* koncepčne využívať poradenstvo odborných tímov z CVVPaP, príp. terénneho špeciálneho pedagóga,
* prehlbovanie, zdokonaľovanie a rozširovania profesijných kompetencií pedagogických zamestnancov,
* získavania profesijných kompetencií na výkon činnosti vedúceho pedagogického zamestnanca,
* získavania profesijných kompetencií vyššieho kariérového stupňa

**Kvalita ľudských zdrojov /** riziká

* nedostatok finančných zdrojov pre zabezpečenia základného odborného a podporného personálu, potrebného pre zabezpečenie inkluzívneho vzdelávania,
* nezáujem pedagógov o pochopenie princípov inkluzívneho vzdelávania,
* vykonávanie bežnej údržby prostredníctvom dohôd.

Počet zamestnancov v materských školách v školskom roku 2020/2021



**ANALÝZA stavu pre rozširovanie KAPACÍT materských škôl**

Podľa demografického centra súčasný stav a očakávaný vývoj počtu obyvateľov by počet obyvateľov Bratislavy mal rásť prinajmenšom do roku 2035. V prípade nízkeho scenára by sa zvyšovanie počtu obyvateľov malo zastaviť okolo roku 2025.

S ďalším rozvojom mestskej časti a pribúdajúcim počtom obytných domov predpokladáme väčší počet mladých rodín s deťmi a tým väčší záujem rodičov o umiestnenie v materských školách. Je predpokladom, že kapacity materských škôl nebudú postačujúce, v dôsledku toho sa môže stať, že doterajšie kapacity nepokryjú dopyt rodičov o umiestnenie detí do materských škôl. Neskôr sa môže tento nápor premiestniť, presunúť na prvý ročník základných škôl a zvýšeného počtu žiakov prvého stupňa. V minulosti sa spravidla prednostne prijímali do materských škôl deti, ktoré mali trvalé bydlisko v mestskej časti. V zmysle školského zákona sa na základe žiadostí zákonného zástupcu prednostne prijímali deti, ktoré deti ktoré dovŕšili piaty rok veku k  31.augustu, deti, ktoré majú odložený začiatok plnenia povinnej školskej dochádzky, deti, ktoré mali dodatočne odložený začiatok plnenia povinnej školskej dochádzky a deti, ktoré dovŕšili k 31.8. príslušného kalendárneho roku tri roky veku. Počet žiadostí a prijatých detí sme evidovali, do školského roka 2019/2020 sme vedeli vyhovieť väčšine podaných žiadostí. Kapacita materských škôl sa rozšírila v roku 2008 o jednu triedu, v roku 2013 o jednu triedu, v roku 2015 o 2 triedy, v roku 2019 o 3 triedy (spolu o 7 tried) a to znamená cca o 150 miest. V  školskom roku 2019/2020 sme vedeli pokryť záujem väčšiny rodičov o predprimárne vzdelávanie v našich materských školách.

V nasledujúcom školskom roku 2020/2021 bol dopyt o prijatie detí do materských škôl väčší ako bola existujúca ponúkaná kapacita. Predpokladáme, že faktory, ktoré ovplyvnili zvyšujúci sa dopyt po predprimárnom vzdelávaní na území našej mestskej časti sú demografický vývoj, počet narodených detí, rodinná výstavba, rozširujúce sa zastavané územie, špecifické požiadavky na vzdelávanie detí, predovšetkým poskytovanie vzdelávanie pre deti so ŠVVP a v neposlednom rade je to implementácia legislatívnych zmien požiadaviek na predprimárne vzdelávanie.

S účinnosťou od 1. septembra 2021  absolvovanie predprimárneho vzdelávania v materskej škole bude povinné pre všetky deti, ktoré dosiahnu päť rokov veku k 31. augustu.Okrem týchto zákonných podmienok riaditeľ materskej školy potrebuje určiť aj ostatné podmienky prijímania.

Ostatné podmienky prijímania detí do materskej školy nesmú byť v rozpore s právnymi predpismi (napr. v  rozpore so školským zákonom, s antidiskriminačným zákonom) a nesmú byť diskriminujúce a obmedzujúce práva dieťaťa alebo zákonných zástupcov. Riaditeľ nesmie ako podmienku prijatia dieťaťa určiť napr. zamestnanosť zákonných zástupcov alebo trvalý pobyt zákonných zástupcov v danej obci.

Novú podmienku definíciu **spádovej materskej školy**, ako materskej školy, v ktorej dieťa plní povinné predprimárne vzdelávanie v nadväznosti na jeho trvalý pobyt určuje t.č. § 59a školského. V spádovej materskej škole má garantované miesto každé dieťa, majúce trvalý pobyt v obci, v ktorej sa nachádza daná materská škola.

Ak je do materskej školy prijímané dieťa, pre ktoré bude predprimárne vzdelávanie zo zákona povinné, jeho prijímanie sa explicitne viaže na jeho trvalý pobyt, nie na trvalý pobyt jeho zákonných zástupcov. Určenie spádovej materskej školy patrí do kompetencie zriaďovateľa. Na základe toho prijímanie ostatných detí, pre ktoré predprimárne vzdelávanie ešte nie je povinné, nemožno viazať na ich trvalý pobyt.

*Z vyjadrenia verejnej ochrankyne práv z listu č. 3540/2019/VOP, vo veci väzby trvalého zákonného zástupcu dieťaťa s jeho prijímaním do materskej školy adresovanom Slovenskému výboru OMEP: „Ak by bol ako rozlišujúce kritérium určený trvalý pobyt zákonných zástupcov dieťaťa, rozlišujúcim dôvodom by bol pôvod (potenciálne sociálny pôvod) dieťaťa, ktorému výlučne patrí právo na vzdelanie a ono ho aj vykonáva. Sociálny pôvod je kvalifikovaným diskriminačným kritériom podľa čl. 12 ods. 2 Ústavy Slovenskej republiky odôvodňujúcim uplatnenie prísnejšieho antidiskriminačného testu.“*

Materská škola bude prednostne prijímať deti, pre ktoré je plnenie predprimárneho vzdelávania povinné. Implementáciou tohto zákona očakávame zvýšený nápor na kapacity našich materských škôl. Vzhľadom na to, že plnenie povinného predprimárneho vzdelávania je pre päťročné deti povinné, materská škola bude povinná prijať všetky deti, ktorých rodičia o prijatie požiadajú.

Prieskumom detí narodených od 1.9.2015 do 31.8. 2016, ktoré budú plniť povinné predprimárne vzdelávanie od 1.9. 2021 sa zistilo: počet narodených k 5.3.2021 je 228 detí. Z toho naše MŠ navštevuje 158 detí, deti s trvalým pobytom v mestskej časti v počte cca 70 nenavštevujú naše materské školy.

Zákonní zástupcovia detí boli oslovení so žiadosťou o informáciu, aby poskytli údaj, ktorú materskú školu ich dieťa navštevuje. Na základe spätnej informácie oslovených rodičov 35 detí navštevuje materské školy iného zriaďovateľa verejného alebo súkromného, príp. navštevujú materskú školu v zahraničí. O ostatných deťoch nemáme vedomosť. Očakávame, že ak sa plnenie povinného predprimárneho vzdelávania stalo povinným, v budúcnosti sa zvýši nárok na kapacity.

**Ostatné podmienky prijímania** detí určuje riaditeľ školy po prerokovaní so zriaďovateľom. V prípade

zvýšeného záujmu zákonných zástupcov o prijatie detí po prijatí všetkých detí, pre ktoré bude predprimárne vzdelávanie povinné, budú na základe žiadosti zákonného zástupcu alebo zástupcu zariadenia do naplnenia kapacity materskej školy prednostne prijaté deti, ktoré nedovŕšia do 31. augusta vek 5 rokov a zákonný zástupca bude žiadať o predčasné zaškolenie, ktoré doposiaľ nie sú prijaté do inej materskej školy, ktorých súrodenci sú už prijatí do MŠ, ktoré majú osvojené základné hygienické návyky a sú primerane samostatné, ostatné, v závislosti od voľnej kapacity, podľa veku a to deti, ktoré dovŕšia vek 5 rokov, deti, ktoré dovŕšia vek 4 roky, deti, ktoré dovŕšia vek 3 roky.



Počet narodených detí od roku 2011 výrazne nenarástol, ale v materských školách máme kapacity v každom školskom roku naplnené. V školskom roku 2020/2021 sme z dôvodu kapacity nevedeli prijať všetky zapísané deti. Najvyšší počet detí je 20 v triede pre deti vo veku tri až štyri roky, 21 v triede pre deti vo veku štyri až päť rokov, 22 v triede vo veku päť až šesť rokov. Ak sú splnené požiadavky podľa osobitného predpisu najvyšší počet detí v triede sa môže zvýšiť o tri deti z dôvodu zmeny trvalého pobytu dieťaťa, zaradenia dieťaťa len na adaptačný pobyt alebo len na diagnostický pobyt v materskej škole, pokračovania plnenia povinného predprimárneho vzdelávania v materskej škole alebo zvýšeného záujmu zákonných zástupcov detí o výchovu a vzdelávanie v materskej škole.



Graf od školského roka 2015/2016 porovnáva voľnú kapacitu materských škôl a počet neumiestnených detí. Zároveň porovnáva tieto údaje s počtom všetkých podaných žiadostí zákonných zástupcov o prijatie detí do materskej školy a s počtom podaných žiadostí zákonných zástupcov o prijatie detí s trvalým pobytom v mestskej časti do materskej školy. Počet neumiestnených detí je výraznejší v školskom roku 2020/2021 a taktiež aj v nastávajúcom školskom roku 2021/2022.

**Počet narodených detí, počet detí v materských školách, počet tried**

**Kapacity existujúcich materských škôl boli rozšírené o tieto triedy:**

* v MŠ Linzbothova vznik 9. triedy od 1.9.2008,
* v MŠ Estónska, elokované pracovisko na Podzáhradnej 1 vznik 5. triedy od 1.9.2013,
* v MŠ Linzbothova vznik 10. triedy od 1.11.2015,
* v MŠ Estónska, elokované pracovisko na Podzáhradnej 1 vznik 6. triedy od 1.11.2015,
* rekonštrukciou budovy a areálu, vznik MŠ Komárovská od 1.9.2019 kapacita rozšírená o 3 triedy.

**Počet narodených detí, školský rok, v ktorom boli prijaté do MŠ,**

**vyhodnotenie počtu detí v MŠ a zaradenie detí do daného počtu tried.**



**Veková štruktúra detí v školskom roku 2020/2021 z výkazu 1-01, dosiahnutý vek od 1.1. do 31.12.**

Počet detí vo veku 3 roky: 222 detí

Počet detí vo veku 4 roky: 138 detí

Počet detí vo veku 5 roky: 248 detí

Počet detí vo veku 6 roky: 106 detí

Počet detí spolu: 814 detí

Počet tried v MŠ: 37 tried

Priemer v triedach: 22 detí

**Kvalita materiálnych a priestorových podmienok /** silné stránky

Povinné materiálno-technické a priestorové zabezpečenie predprimárneho vzdelávania v budovách materských škôl je podmienené Vyhláškou MŽp SR č.532/2002. Mestská časť Bratislava – Podunajské Biskupice v zmysle protokolov a prislúchajúcich dodatkov zverila nehnuteľný majetok a s ním súvisiace práva a záväzky do správy materských škôl.



* plne organizované budovy v rámci interiéru (triedy, herne, spálne, šatne pre deti, sociálne zariadenia a umyváreň, miestnosť pre riaditeľku, učiteľky a iné priestory),
* veľkorozmerné areály súčasťou, ktorých sú ihriská, záhrady a spevnené plochy,
* súčasťou areálov sú hracie prvky - preliezačky, hojdačky, pieskovisko,
* dopravné ihrisko sa nachádza v areáli MŠ Linzbothova,
* oplotenie areálov je funkčné, udržiavané a spĺňa bezpečnostné podmienky.
* telocvične sú len v budovách MŠ Linzbothova a MŠ Podzáhradná,
* 100 % naplnenosť kapacity materských škôl.

**Členenie a usporiadanie vnútorných priestorov materských škôl**



**Kvalita materiálnych a priestorových podmienok /** slabé stránky

* potreba rekonštrukcie elektrických rozvodov (MŠ Estónska),
* chýbajúca telocvičňa v budovách MŠ Estónska 3, Estónska 7, Komárovská 58, Latorická 2, Dudvážska 4, Staromlynská 51,
* potreba zakúpenia nového nábytku do tried,
* chýbajúce administratívne priestory v MŠ Komárovská,
* čiastočná rekonštrukcia školských kuchýň, modernizácia vybavenia kuchýň.

**Kvalita materiálnych a priestorových podmienok /** príležitosti

* spresniť kapacitné požiadavky, na základe prieskumu priebežnej naplnenosti a požiadaviek rodičov a na základe žiadostí o predprimárne vzdelávanie,
* zabezpečenie podmienok na implementáciu povinného predprimárneho vzdelávania od päť rokov veku,
* rekonštrukcia dopravného ihriska v MŠ Linzbothova, dokončenie niektorých prvkov a jeho sprevádzkovanie,
* plánovaná rekonštrukcia elektrických rozvodov (MŠ Estónska),
* dobrá poloha objektov MŠ,
* spolupráca so zriaďovateľom, radou školy,
* možnosť získavania mimorozpočtových zdrojov,
* zvyšovanie výdavkov na prevádzku.

**Kvalita materiálnych a priestorových podmienok /** riziká

* havárie, ktorých opravy prevyšujú rozpočet školy, finančná záťaž pre zriaďovateľa,
* nevysporiadané pozemky v materských školách

**Financovanie materských škôl**

V zmysle zákona 596/2003 o štátnej správe v školstve a školskej samospráve a o zmene a doplnení niektorých zákonov v zmysle § 6 obec vytvára podmienky na výchovu a vzdelávanie detí a žiakov najmä tým, že zriaďuje školy, vytvára podmienky pre plnenie povinného predprimárneho vzdelávania

v materských školách, ktorých je zriaďovateľom a vytvára podmienky pre zabezpečenie výchovy a vzdelávania detí a žiakov so špeciálnymi výchovno-vzdelávacími potrebamiv školách, ktorých je zriaďovateľom.

Verejné MŠ v zriaďovateľskej pôsobnosti obcí sú financované od 1. 1. 2005 z výnosu dane z príjmov fyzických osôb, ktoré dostávajú obce a VÚC. Spôsob rozdeľovania a poukazovania výnosu dane z príjmov fyzických osôb do rozpočtu obcí upravuje zákon č. 564/2004 Z. z. o rozpočtovom určení výnosu dane

z príjmov územnej samospráve v znení neskorších predpisov. Kritériá a váhy rozdeľovania výnosu dane

z príjmov fyzických osôb do rozpočtov obcí a rozpočtov VÚC určuje nariadenie vlády SR č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov.
Údaje o počte detí materských škôl a školských zariadení a poslucháčov jazykových škôl v územnej pôsobnosti obce sa poskytujú podľa stavu k 15. septembru začínajúceho školského roka prostredníctvom Centrálného registra(CR) cez Rezortný informačný systém (RIS) [www.crinfo.iedu.sk](http://www.crinfo.iedu.sk/) .

Údaje poskytujú zriaďovatelia škôl a školských zariadení v súčinnosti soškolami a školskými zariadeniami v ich zriaďovateľskej pôsobnosti.
Originálne kompetencie obcí na úseku školstva sú definované v zákone č. 596/2003 Z. z. o štátnej správe

v školstve a školskej samospráve a o zmene a doplnení niektorých zákonov v znení neskorších predpisov. V tomto zákone sú uvedené kompetencie a úlohy pre obce (§ 6 ods. 12) v oblasti financovania školstva.

Tu je uvedená aj povinnosť samosprávy prijať všeobecne záväzné nariadenie, v ktorom určí výšku dotácie na mzdy a prevádzku na žiaka ZUŠ, poslucháča JŠ, dieťa MŠ a dieťa školského zariadenia.

Platné všeobecne záväzné nariadenia Mestskej časti Bratislava – Podunajské Biskupice:

 [VZN č. 4/2020](https://www.biskupice.sk/modules/file_storage/download.php?file=dd068b5c%7C1354), ktorým sa určuje výška finančných prostriedkov, určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti Mestskej časti Bratislava - Podunajské Biskupice na rok 2021. Nariadenie určuje podrobnosti financovania materských škôl a školských zariadení v zriaďovateľskej pôsobnosti Mestskej časti Bratislava – Podunajské Biskupice na kalendárny rok, lehotu na predloženie údajov, podľa ktorých bude mestská časť financovať materské školy a školské zariadenia, výšku finančných prostriedkov, určených na mzdy a prevádzku na dieťa materskej školy v materských školách.

Mestská časť ako zriaďovateľ má povinnosť určiť výšku príspevku za pobyt dieťaťa v materskej škole,

Platné všeobecne záväzné nariadenia Mestskej časti Bratislava – Podunajské Biskupice:

[VZN č. 5/2019](https://www.biskupice.sk/modules/file_storage/download.php?file=98fd70d3%7C8), ktorým sa určuje výška príspevku zákonného zástupcu dieťaťa a žiaka na čiastočnú úhradu nákladov v základných a materských školách účinnosť 1.9.2019 určuje: výšku mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole, školskom klube detí a školskej jedálni (výška príspevku za pobyt dieťaťa v materskej škole sa určuje len pre deti, pre ktoré nie je predprimárne vzdelávanie povinné).

V zmysle § 6b zákonač.597/2003 o financovaní základných škôl, stredných škôl a školských zariadení sa upravuje od 1. septembra 2021 poskytovanie príspevku na výchovu a vzdelávanie pre materskú školu na deti, pre ktoré je predprimárne vzdelávanie povinné.

Príspevok bude vo výške 43,75 % sumy životného minima pre jedno nezaopatrené dieťa platnej

k 1. januáru príslušného kalendárneho roka. Aktuálne do 31.8. 2021 je výška príspevku 15 % sumy životného minima pre jedno nezaopatrené dieťa.

Finančné prostriedky - príspevok na výchovu a vzdelávanie pridelené zriaďovateľovi sú účelovo určené pre materskú školu. Každý zriaďovateľ je povinný príspevok na výchovu a vzdelávanie detí MŠ poskytnúť príslušnej materskej škole v plnej výške. Možno ich použiť na aktivity súvisiace s výchovou a vzdelávaním detí, pre ktoré je predprimárne vzdelávanie povinné, a to len na osobný príplatok alebo odmenu pedagogických zamestnancov materskej školy podľa osobitného predpisu, ktorí sa podieľajú na výchove a vzdelávaní týchto detí, na zabezpečenie pedagogického asistenta pre deti so špeciálnymi výchovno-vzdelávacími potrebami, zabezpečenie odborných zamestnancov materskej školy, ktorí sa podieľajú na výchove a vzdelávaní detí, na individuálne vzdelávanie detí, na vybavenie miestnosti určenej na výchovu a vzdelávanie detí, na úhradu nákladov súvisiacich s pobytom detí na aktivitách podľa osobitného predpisu, na úhradu nákladov za spotrebný materiál použitý pri výchove a vzdelávaní detí a vybavenie exteriéru materskej školy.

**VÍZIA pre rozširovanie KAPACÍT materských škôl**

Vízia školy je predstava o budúcnosti materskej školy, je to plán ako ciele, ktoré sú zamerané na rozvoj materskej školy postupne dosiahneme a zrealizujeme. Je to fakt, ktorý treba premyslieť od materiálnych podmienok materskej školy, cez personálne podmienky, od riaditeľov škôl až po zriaďovateľa.

Ponúka sa odpoveď na otázku: „Čo chceme v budúcnosti dosiahnuť?“ Pri tvorbe vízie vychádzame

z reálnych možností školy a zo základných hodnôt školy.

Na základe identifikácie kľúčových problémov, ktorým školy čelia, za úspechy v budúcnosti budeme považovať tieto ciele :

* základným predpokladom zvýšenia počtu detí v predprimárnom vzdelávaní sú dostatočné kapacity materských škôl,
* rozšírovanie kapacít materských škôl na základe demografického vývoja, na základe zhodnotenia počtu žiadostí o predprimárne vzdelávanie a na základe vyhodnotenia voľných kapacít tak, aby materské školy mali možnosť bez problémov prijať na predprimárne vzdelávanie nielen deti, pre ktoré je predprimárne vzdelávanie povinné, ale aj všetky deti, ktoré dovŕšia vek troch, štyroch rokov k 31. augustu konkrétneho roka,
* schopnosť materských škôl prijímať deti aj priebežne počas celého roka,
* vytvorenie komplexného projektu materskej školy - inštitúcie zameranou na celostný rozvoj osobnosti detí,
* zabezpečenie metodickej podpory pri plánovaní a realizácii debarierizácie budov škôl, odstránenie prekážok vzdelávania detí so zdravotným znevýhodnením,
* získanie potenciálu pre špeciálne triedy pre deti so zdravotným znevýhodnením,
* čerpanie finančných prostriedkov cez výzvy na dobudovanie kapacít materských škôl s cieľom umožniť každému dieťaťu od troch rokov veku do nástupu na povinnú školskú dochádzku plniť predprimárne vzdelávanie v materskej škole.

**VÍZIA pre INKLUZÍVNE VZDELÁVANIE**

Inkluzívna škola je škola, ktorá prijíma všetky deti a má pripravené podmienky na naplnenie ich rozmanitých individuálnych vzdelávacích potrieb. Spektrum týchto potrieb je veľmi široké. Vzdelávacie potreby vyplývajú nielen zo zdravotného postihnutia alebo znevýhodnenia, ale tiež z kultúrneho prostredia, v ktorom dieťa vyrastá, nadania či miery osvojenia vyučovacieho jazyka. Realizácia inkluzívneho vzdelávania v praxi má niekoľko podmienok:

1. prijatie filozofie inkluzívneho vzdelávania pracovníkmi školy,
2. vytvorenie personálnych a materiálnych podmienok pre inkluzívne vzdelávanie v materských školách,
3. aktívna spolupráca s CVVPaP, so špeciálno pedagogickými poradňami, s odborníkmi, pedagógmi materských škôl a s rodičmi, pre možnosť objektívneho posúdenia vzdelávania detí v materských školách, odborný prístup vo vzdelávaní, t. j. včasná špeciálnopedagogická, psychologická, diagnostika, intervencia. Vzhľadom na špecifiká konkrétnych špeciálnych výchovno-vzdelávacích potrieb každého dieťaťa je nevyhnutné riadiť sa pri jeho výchove a vzdelávaní odporúčaniami poradenských zariadení rezortu školstva.
4. osvojenie metód a foriem práce, ktoré umožňujú diferenciáciu a individualizáciu vo vzdelávaní,
5. realizácia inkluzívneho vzdelávania v praxi, vytváranie podmienok na alternatívy a inovácie v edukácii,
6. dostupnosť inkluzívneho vzdelávacieho systému schopného účinnejšie kompenzovať nerovnosti v  štartovacích pozíciách detí vyplývajúce zo zdravotného a sociálneho znevýhodnenia,
7. zabezpečovanie a skvalitňovanie potrebných profesionálnych služieb zo strany pedagogických aj odborných zamestnancov vzhľadom na individuálne potreby a osobnostné podmienky detí,
8. zvyšovanie informovanosti, úrovne vzdelávania pedagogických a odborných zamestnancov v oblasti vhodných didakticko-metodických prístupov a možností ich aplikácie v praxi.

V súvislosti s individualizáciou vzdelávania je potrebné spomenúť, že vo veľkej väčšine prípadov *nemusí ísť o sústavnú individuálnu podporu poskytovanú jednému dieťaťu*. To je z mnohých dôvodov v bežnej triede veľmi náročné. Ide skôr o premyslenú diferenciáciu cieľov vzdelávania pre rôzne deti, ktorá vychádza z maxima ich možného rozvoja. Využíva na to výučbové metódy, ktoré sú preukázané výskumom ako skutočne efektívne. Zároveň je potrebné dobre poznať individuálne vzdelávacie potreby detí a im prispôsobovať výber metód a foriem práce.

V inkluzívnej škole je každé dieťa považované za jedinečné v kontexte jeho individuálnych vzdelávacích potrieb i vzdelávacieho maxima, ktoré je schopné dosiahnuť. Učitelia a podporný tím sa snažia využiť všetky dostupné prostriedky na to, aby dieťa mohlo dosiahnuť svoje vzdelávacie maximum. Zároveň akceptujú skutočnosť, že všetky deti nebudú a ani nemôžu dosiahnuť zhodné vzdelávacie ciele.

Možno zhrnúť, že inkluzívne vzdelávanie nie je len alternatívnym prístupom, ale právom zakotveným

v legislatívnych dokumentoch s medzinárodnou platnosťou. Všetky krajiny, ktoré ratifikovali Dohovor

o právach osôb so zdravotným postihnutím a členské krajiny Európske únie sú viazané k systémovej podpore rozvoja kvalitného inkluzívneho vzdelávania od ranej starostlivosti po celoživotné vzdelávanie.

Podmienky predprimárneho vzdelávania dieťaťa so špeciálnymi výchovno-vzdelávacími potrebami

v materskej škole sú definované v Štátnom vzdelávacom programe a sú to predovšetkým:

* **personálne podmienky:** komplexnú starostlivosť vo výchove a vzdelávaní dieťaťa so špeciálnymi výchovno-vzdelávacími potrebami v materskej škole zabezpečujú pedagogickí zamestnanci, odborní zamestnanci, asistenti učiteľa. Asistenta učiteľa odporúča špeciálny pedagóg poradenského zariadenia, ktorý s dieťaťom pracoval. Uvádza v ňom konkrétne činnosti, pri ktorých dieťa potrebuje pomoc asistenta.
* **materiálne:** keď ide o zabezpečenie špeciálnych edukačných pomôcok, kompenzačných pomôcok,

prístrojov, úpravy prostredia (napr. bezbariérový prístup) a iné,

* **finančné:** ako základ na zabezpečenie materiálnych, odborných a personálnych podmienok,
* **iné**: nižší počet detí v triede, zabezpečenie vzdelávania pre učiteľov.

Kategória detí so zdravotným znevýhodnením predprimárnom vzdelávaní zahŕňa:

*a) dieťa so zdravotným postihnutím*  (dieťa s mentálnym postihnutím, dieťa so sluchovým postihnutím,

dieťa so zrakovým postihnutím, dieťa s telesným postihnutím, dieťa s narušenou komunikačnou schopnosťou, dieťa s autizmom alebo ďalšími pervazívnymi vývinovými poruchami, dieťa s viacnásobným postihnutím, *b) dieťa choré alebo zdravotne oslabené*.

Podľa školského zákona sa výchova a vzdelávanie detí so zdravotným znevýhodnením na predprimárnom stupni vzdelávania uskutočňuje aj v špeciálnych triedach a v triedach spolu s ostatnými deťmi školy.

V špeciálnej triede sa vzdelávajú deti podľa vzdelávacieho programu pre deti s tým druhom zdravotného znevýhodnenia, pre ktoré bola trieda zriadená.

Záver: V právnych predpisoch a metodických pokynoch rezortu školstva sa síce formálne individualizácia

v prístupe učiteľov k žiakom predpokladá, reálne sa ju však učiteľom darí napĺňať len veľmi ťažko.

Systém výchovy a vzdelávania v školách nie je uspôsobený tak, aby učiteľom umožňoval cielene odkrývať jedinečný potenciál jednotlivých detí, stavať na ich vzdelávacích potrebách, zohľadňovať prípadné prekážky v ich procese učenia sa a aktívne pracovať s ich motiváciou, emocionalitou, sociálnymi vzťahmi a hodnotami. Ani učitelia často nie sú na tieto činnosti dostatočne pripravovaní, je potrebné podporovať aktivity pedagogických zamestnancov pri zvyšovaní kvalifikácie a využívania ich poznatkov v praxi.

**STRATEGICKÉ CIELE**

**Hlavný cieľ č. 1**

**Rozšírenie kapacity materských škôl , stavba novej materskej školy:**

* vytvoriť komplexný projekt materskej školy, ktorá bude inštitúciou zameranou na celostný rozvoj osobnosti detí, zamerať sa na funkčné dispozičné riešenie,
* vytvoriť rámcovú koncepciu novej materskej školy,
* vytvoriť rámcový rozpočet, investičný zámer,
* zvýšenie počtu detí od 3 do 4 rokov v predprimárnom vzdelávaní.

 Termín realizácie: 2024

**Špecifické ciele:**

* rozšírenie, dobudovanie kapacít materských škôl s cieľom umožniť každému dieťaťu od troch rokov veku do nástupu na povinnú školskú dochádzku plniť predprimárne vzdelávanie v materskej škole, zabezpečenie podmienok na implementáciu povinného predprimárneho vzdelávania od 5 rokov a zavedenie právneho nároku na miesto v  predprimárneho vzdelávania od 3 rokov.
* vytvoriť odborné učebne pre podporný tím,
* dobudovanie potrebných kapacít, potenciál pre špeciálne triedy,
* úpravy priestorov, debarierizácia, vytvorenie podmienok na vzdelávanie detí s rôznorodými potrebami v oblasti materiálno-technického vybavenia.

**Implementácia:**

Ustanovenie § 6 ods. 3 písm. b) zákona č. 596/2003 Z. z. o štátnej správe v školstve, v znení platnom od 01. 01. 2021, ukladá obci povinnosť vytvárať podmienky na plnenie povinného predprimárneho vzdelávania v materských školách, ktorých je zriaďovateľom.

Zabezpečiť dostatok miest v programoch predprimárneho vzdelávania pre všetky deti od dovŕšenia štyroch a troch rokov pre všetky deti, ktorých zákonní zástupcovia o prijatie dieťaťa požiadajú, dobudovanie potrebných kapacít v materských školách.

**Investičný zámer zriaďovateľa:**

**Zdroje financovania:**

**Vyhodnotenie a monitorovanie výsledkov:**

Legislatívne predpisy:

* Vyhláška 527/2007 o podrobnostiach a požiadavkách na zariadenia pre deti a mládež
* Zákon 355 / 2007 o ochrane a podpore verejného zdravia
* Zákon 124/2006 o bezpečnosti a ochrane zdravia pri práci
* Vyhláška 533/2007 o podrobnostiach o požiadavkách na zariadenie spoločného stravovania
* Vyhláška 532/2002 Z. z. Vyhláška Ministerstva životného prostredia Slovenskej republiky, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

**CIELE PODĽA OBLASTÍ:**

**Výchovno-vzdelávacia oblasť**

**Personálna oblasť**

Krátkodobý cieľ:

* Vytvorenie personálnych podmienok, získať kvalifikovaných pedagogických asistentov.
* Určiť finančné zdroje na vytvorenie miesta asistent učiteľa**.**

 Termín: 2021, 2022

**Implementácia:**

Podľa terajšieho právneho stavu v zmysle = Vyhláška č. 1/2020 Z. z. Vyhláška Ministerstva školstva, vedy, výskumu a športu Slovenskej republiky o kvalifikačných predpokladoch pedagogických zamestnancov a odborných zamestnancov, Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

Najvyšším požadovaným stupňom vzdelania na výkon činnosti pedagogického asistenta je vysokoškolské vzdelanie prvého stupňa. Pedagogický asistent spĺňa kvalifikačné predpoklady na úrovni vysokoškolského vzdelania prvého stupňa, ak absolvoval vysokoškolské štúdium prvého stupňa. Pedagogický asistent spĺňa kvalifikačné predpoklady na úrovni úplného stredného odborného vzdelania, ak získal úplné stredné vzdelanie.

Náplň práce asistenta učiteľa určuje riaditeľ školy. Základné pracovné povinnosti, činnosti asistenta učiteľa sú napríklad bezprostredná spolupráca s učiteľom v triede a s pedagogickýmizamestnancami školy, uľahčovanie adaptácie dieťaťa, sprevádzanie žiakov mimo triedy, pomáhanie pri príprave učebných pomôcok, organizovanie stretnutí a spolupráca s rodičmi spoznávanie rodinného prostredia, sociálnych pomerov, záujmov rodičov a zdravotného stavu dieťaťa.

Zaradenie pedagogického asistenta do platovej triedy je závislé od spĺňania kvalifikačných predpokladov ustanovených vyhláškou, od získaného kariérového stupňa a dosiahnutého stupňa vzdelania.

Najvyššie zaradenie pre pedagogického asistenta, aj keď má odborné VŠ vzdelanie je 6.platová tarifa (PT), pracovná trieda 1. Stredoškolák s pedagogickým vzdelaním má 5. platovú tarifu (PT) a stredoškolák s nepedagogickým vzdelaním má najnižšiu 4. platovú tarifu (PT), za podmienky doplnenia pedagogického vzdelania.  Základný úväzok pedagogického asistenta je rovnaký ako základný úväzok učiteľa, ak ide o  pedagogického asistenta učiteľa.

**Zdroje financovania:** rozpočet zriaďovateľa, príspevok na výchovu a vzdelávanie pre materskú školu na deti, pre ktoré je predprimárne vzdelávanie povinné.



Požiadavky na mzdové náklady, nárast mzdových nákladov, rámcový rozpočet:

Asistent učiteľa zaradený do 6 PT / výška platu = 915,00 + započítaná prax

Asistent učiteľa zaradený do 5 PT / výška platu = 817,50 + započítaná prax

Asistent učiteľa zaradený do 4 PT / výška platu = 738,50 + započítaná prax

Dlhodobé ciele:

* prijatie filozofie inkluzívneho vzdelávania pracovníkmi školy,
* poskytnúť metodickú, personálnu, materiálnu a finančnú podporu na rozvoj individualizovaného vzdelávania a výchovy,
* vytvoriť personálne, materiálne a finančné podmienky pre implementáciu inklúzie do vzdelávania,
* zabezpečiť informačnú podporu inkluzívneho vzdelávania, posilniť motivačné kompetencie,

(bežné materské školy vzdelávajú deti s rôznorodým potenciálom, pracujú s nimi spôsobom, ktorým tento ich individuálny potenciál rozvíjajú a zároveň u nich posilňujú sebavedomie a sebaúctu, samostatnosť a zodpovednosť, vzájomnú spoluprácu, empatiu a pocit spolupatričnosti),

* osvojenie alternatívnych metód a foriem práce, ktoré umožňujú diferenciáciu a individualizáciu vo vzdelávaní,
* umožniť všetkým deťom, aby v maximálnej možnej miere rozvíjali svoj plný vzdelávací potenciál,
* zmena celkového systému poskytovania podpory deťom a žiakom s rozmanitými vzdelávacími potrebami,
* zabezpečenie podporných opatrení pedagogickými a odbornými zamestnancami školy, prípadne externými odborníkmizo špeciálnych škôl alebo poradenských zariadení - nárok na uplatnenie konkrétnych typov podporných opatrení bude vychádzať z diagnostického posúdenia, realizovaného pedagogickými alebo odbornými zamestnancami školy alebo školskými zariadeniami výchovného poradenstva a prevencie,
* zvýšenie počtu zamestnancov v podporných tímoch v školách,
* poskytnutie včasnej intervencie a sanácie pre ozdravenie potrieb dieťaťa, rodiny, čo by malo mať výrazný dopad na kvalitné príležitosti vo vzdelávaní.

Termín realizácie: 2021-2026

**Stratégia:** aktívna spolupráca s CVVPaP, so špeciálno pedagogickými poradňami, s odborníkmi, pedagógmi materských škôl a s rodičmi, zabezpečenie odborného prístupu vo vzdelávaní, dosiahnuť podporu zriaďovateľa pre navýšenie finančných prostriedkov, získavať finančné zdroje z národného projektu, podporovať vzdelávanie pedagogických zamestnancov, zamerať sa na komunikatívne zručnosti učiteľa, aktívne zapojiť zamestnancov do príprav projektov.

**Implementácia:** Deti so špeciálnymi výchovno-vzdelávacími potrebami v materských školách budú mať nárok na poskytovanie podporných opatrení vo vzdelávaní, vrátane zabezpečenia prítomnosti

**Vyhodnotenie a monitorovanie výsledkov** sa aktuálne bude doplňovať.

**Oblasť riadenia**

Dlhodobé ciele:

* spolupracovať so zriaďovateľom školy pri riešení koncepčných otázok rozvoja školy vo vzájomnom vzťahu s potrebami mestskej časti,
* podporovať učiteľov pracujúcich novými progresívnymi formami práce, zabezpečiť odbornú literatúru, účasť na odborných seminároch,
* vytvárať širší priestor pre metodické orgány školy, aby okrem funkcie odborno-metodickej plnili funkciu riadiacu, organizačnú a kontrolnú.

**Stratégia:** Podporovanie aktivít pedagogických zamestnancov pri zvyšovaní kvalifikácie, využívanie poznatkov v praxi, podporovať kompetenciu motivácie vzdelávacími kurzami, výcvikmi v praxi, zvyšovanie finančného osobného ohodnotenia, skvalitňovanie personálneho obsadenia, vytváranie podmienok pre implementáciu nových legislatívnych zmien, zamestnancov podnietiť pre ich vlastný rozvoj v celoživotnom procese učenia sa.

**Implementácia:** následné plnenie prostredníctvom konkrétnych úloh sa aktuálne doplňuje.

**Vyhodnotenie a monitorovanie výsledkov** sa aktuálne doplňuje.